OpenLLM-France/wikimedia huggingface dataset:
# Alcínous (filòsof)

* Per a altres significats, vegeu «Alcínous (rei)».
Alcínous (grec antic: Ἀλκίνοoς, llatí: Alcinous) fou un filòsof platònic de l'època imperial romana. No se sap res de la seva història personal.
Va escriure una obra important sobre la filosofia platònica on analitza aquest corrent en profunditat i que afortunadament s'ha conservat. Porta el títol de Ἐπιτομὴ τῶν Πλάτωνος δογμάτων (Manual de platonisme). El tractat estava escrit més a la manera d'Aristòtil que a la de Plató, en un tipus d'obra de síntesi semblant a la del Corpus aristotelicum, i no dubta a incorporar temes i conceptes d'altres escoles filosòfiques. Alcínous creia que el món i la seva ànima viva eren eternes. Aquesta ànima de l'univers (ἡ ψυχὴ τοῦ κόσμου) no va ser creada per Déu, però, per utilitzar la imatge d'Alcínous, la va despertar d'un somni profund i la va dirigir cap a ell mateix, "que podia prestar atenció a les coses intel·lectuals i rebre formes i idees d'una ment divina". Aquesta va ser la primera d'una successió d'éssers intermedis entre Déu i l'home. La "Teoria de les Formes" va procedir immediatament de la ment de Déu, i havia de ser l'objecte més alt de l'intel·lecte humà, descobrir la forma de la matèria, els protagonistes de les coses sensibles i vincular-les a la realitat. Es diferencia dels platònics anteriors en el fet que limita les idees (ἰδέαι) a les lleis generals. No semblava un concepte digne de Déu que aquest hagués pogut concebre una "idea" sobre coses artificials o no naturals, o d'individus o detalls, o qualsevol cosa relacionada. Pel que sembla, volia harmonitzar les teories de Plató i les d'Aristòtil sobre les idees, que distingia dels εἴδη (forma de les coses, imatge), i admetia la impossibilitat de separar els dos conceptes, cosa que estava relacionada amb la doctrina de l'eternitat i de l'auto-existència de la matèria. No es pot conèixer Déu, la font primera de les idees, però es pot descobrir una certa noció d'ell a través de negacions i analogies. La seva naturalesa està més enllà de la comprensió i de la capacitat d'explicar-lo. Per sota seu hi ha una sèrie d'éssers (δαίμονες) que vetllen per totes les coses vives, i mantenen relacions amb les persones. L'ànima humana passa per tot un seguit de transmigracions fins que finalment es purifica i es fa acceptable per Déu. Intenta conciliar Plató amb Aristòtil manllevant algunes opinions de la filosofia oriental i d'un corrent neopitagòric que era vigent en aquella època.

## Referències

* ↑ Albinus (Platonicus.). De doctrina Platonis liber, 1561, p. 2–.
* ↑ Alcinous. Alcinous: The Handbook of Platonism. Clarendon Press, 28 octubre 1993. ISBN 978-0-19-159113-6.
* ↑ Alcinous a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 102-103
# Dibenzotiofè

El dibenzotiofè és un hidrocarbur aromàtic sulfurat, consta de dos anells de benzè units per un anell del tipus tiofènic. Aquests compostos i els seus alquil-derivats són utilitzats com a compostos model en estudis d'hidrodessulfuració i solen ser difícils d'eliminar en les fraccions més pesades del petroli.
El dibenzotiofè es forma per la reacció de bifenil amb àcid sulfhídric en presència de triclorur d'alumini.

## Referències

* ↑ «umbbd.msi.umn.edu (hidrodessulfuració)». Arxivat de l'original el 2010-01-26. [Consulta: 7 març 2010].
# Félix Padín Gallo

Félix Padín Gallo (Bilbao, 9 de juliol de 1916 - Miranda de Ebro, 7 d'octubre de 2014) va ser un destacat anarcosindicalista espanyol, tinent dels batallons Isaac Puente i Durruti de la Confederació Nacional del Treball (CNT) del País Basc durant la Guerra civil

## Biografia

Membre d'una família nombrosa i empobrida, va passar gana. Amb 12 anys va començar a treballar en una tenda d'ultramarins i tres anys després en la construcció, la seva professió definitiva. Quan tenia 14 anys es va afiliar al sindicat dels seus germans, la Confederació Nacional del Treball (CNT), i després a les Joventuts Llibertàries (JJLL). Va formar part d'un grup d'acció amb Porfirio Ruiz, Alberto Lucarini i Severiano Montes. Va ser molt actiu en aspectes culturals, de propaganda, en vagues i sabotatges, en aprovisionament d'armes i de dinamita - que van acabar emprant-se el juliol de 1936 -, etc. Va ser vocal del Sindicat de la Construcció cenetista, encarregat de la premsa a les Joventuts Llibertàries i, el 1935, un dels responsables de propaganda del Comitè Regional de la CNT. A l'octubre de 1934 va ser detingut pels fets revolucionaris d'aquest any.
Quan va esclatar la revolta militar, va lluitar com a sergent i tinent en els batallons "Isaac Puente" i "Durruti" fins que va caure presoner el 16 de juny de 1937 a Burgi (Navarra). Entre 1937 i 1939 va estar tancat a presons (Arrigorriaga, Galdakao i Vitòria), al camp de concentració de Miranda de Ebro i en batallons disciplinaris (Guadalajara, Elizondo i Peñaranda de Bracamonte). Al juny de 1939 va ser posat en llibertat i va tornar a Bilbao, però un mes després va tornar a Miranda de Ebro i a un altre batalló disciplinari per altres tres anys. Va ser detingut al maig de 1947 per participar en la famosa vaga de Bilbao d'aquest any. Buscant treball, el 1954 es va establir a Miranda de Ebro. Un cop mort Franco, va reactivar la seva militància, convertint-se en l'ànima de la CNT local. En aquests anys va ser assidu en manifestacions i en reunions anarquistes i confederals. El 1990 va ser observador al Congrés de Bilbao i tres anys després va participar en el Certamen Anarquista Mundial (CAM) de Barcelona. El 1993 va assistir com a delegat de la Regional Nord en el Ple Nacional de Regionals de Barcelona. El 1996 va ser delegat al Congrés de CNT i a les Conferències Nacionals de 1993 i 2000.

## Homenatges

En 2002 va ser homenatjat en Miranda de Ebro. El 18 de juny de 2006 va rebre a Bilbao, al costat d'altres companys de les milícies confederals basques, un homenatge oficial de la CNT. Va participar com a testimoni en els documentals sobre els camps de concentració franquistes Rejas en la memoria (2004), de Manuel Palacios, i Desafectos. Esclavos de Franco en el Pirineo (2007).

## Referències

* ↑ «Fallece el histórico militante de la CNT Félix Padín». publico.es, 07-10-2014.

## Enllaços externs

* Entrevista a Félix Padín Arxivat 2012-06-27 a Wayback Machine..
* Memorias de Félix Padín Arxivat 2014-10-11 a Wayback Machine..
# Centre Català de Rosario

El Centre Català de Rosario és una entitat catalana fundada el 23 de febrer de 1902 a Rosario (Santa Fe, Argentina) per Marcel·lí Giró i un grup de catalans. És un dels casals catalans més antics del món, fora de Catalunya, que manté el seu nom d'origen i la continuïtat jurídica i institucional. La seva són quatre barres roges sobre un fons groc.
La finalitat del Centre és enaltir Catalunya i estrènyer els vincles de fraternitat entre l'Argentina i Catalunya, procurant la unió dels seus membres per mitjà de la cultura en les seves relacions, costums i ajuda mútua. Té un esbart i un cor de cant coral anomenat Anselm Clavé, i organitza cursets de català i jornades gastronòmiques de menjar típic català. El 1988 va rebre la Creu de Sant Jordi.

## Vegeu també

* Casal català
# Holtbarggraben

El Holtbarggraben (en baix alemany Holtbarggraven) és un petit riu de l'estat d'Hamburg a Alemanya.
Neix al barri de Iserbrook a prop del carrer Wisserweg i desemboca al Düpenau al mateix barri. Via el Mühlenau i el Pinnau desguassa a l'Elba i al mar del Nord.
El seu nom significa «rierol del munt boscat» (baix alemany barg = munt i holt = bosc).
* Confluència amb el Düpenau
* El Holtbarggraben passa sota el carrer Borndiek
* Estany a Iserbrook
* A Osterloh

## Referències i enllaços

             A Wikimedia Commons hi ha contingut multimèdia relatiu a: Holtbarggraben
* ↑ Earthtools
* ↑ Flussgebietsgemeinschaft Elbe (FGG Elbe), Arbeitsgemeinschaft für die Reinhaltung der Elbe, Fließgewässer im Elbeeinzugsgebiet Arxivat 2012-01-31 a Wayback Machine.
* ↑ Zeit- und Maßnahmenplan für Wiederherstellung von Retentionsbereichen zwischen Osdorfer Landstrasse und Einmündung Holtbarggraben bis 2011 Projecte de renaturalització de la conca superior del Düpenau
* ↑ Protokoll zur Sitzung der AG WRRL-West, NABU, 5 de juliol de 2007
* ↑ Holtbargteich wird neu gestaltet Dorf Stadt Zeitung Monatszeitung der Unternehmer für Sülldorf · Iserbrook · Blankenese · Rissen · Schenefeld · Osdorf] del 16 de desembre de 2010 (traducció: Projecte de rehabilitació de l'estany del Holtbarggraben)
* ↑ Wasserbau River and Coastal Engineering, Technische Universität Harburg, 2003
# Kiyoshi Tomizawa

Kiyoshi Tomizawa (Prefectura de Shizuoka, Japó, 3 de desembre de 1943), és un exfutbolista japonès. Va disputar 9 partits amb la selecció japonesa.

## Enllaços externs

* National Football Teams
* Japan National Football Team Database
# Alcíone

«Alcíone» té aquests significats:
* Alcíone (Plèiade).
* Alcíone (filla d'Èol).
* Alcíone (estrella)
* Alcione, cantant brasilera.
* Alcyone, òpera de Marin Marais.
# Dibrivka

«Dibrivka» té aquests significats:
* Dibrivka (Bakhtxissarai), localitat de la República Autònoma de Crimea
* Dibrivka (Djankoi), localitat de la República Autònoma de Crimea
# Samir (cràter)

Samir és un petit cràter d'impacte situat a la cara visible de la Lluna, al nord del cràter Diophantus. Veïns immediats del cràter, a més de Diophantus al sud, són els petits cràters Louise (a l'est-sud-est), i Isabel i Walter (al sud-est). Al nord-oest també apareixen la Rima Diophantus, el Mons Delisle i el cràter Delisle.
* Localització de Samir (centre dreta de la imatge)
* Vista des de l'Apollo 15 (1977), amb Delisle a baix a l'esquerra, i el més petit cràter circular Diophantus B a dalt a la dreta
El cràter té forma de bol, amb un fons rugós i netament irregular.
L'origen de la denominació és una anotació inicialment no oficial a la pàgina 39B2/S1 de la sèrie de plànols del Lunar Topophotomap de la NASA. El nom va ser aprovat per la UAI el 1976.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Fòrum Judicial Independent

El Fòrum Judicial Independent (FJI) és una de les 5 associacions professionals de jutges d'Espanya. ja que els jutges espanyols tenen prohibit pertànyer a sindicats, les associacions professionals com el FJI han adoptat el paper tradicional de protegir els drets i les condicions laborals dels jutges. L'acte fundacional data de 18 de desembre de 2002 gràcies a l'impuls del Magistrat Agustín Azparren, vocal independent del CGPJ, tenint com a objectius específics representar no només als seus associats, sinó també als no associats en les reivindicacions estrictament laborals dels jutges, a més de perseguir com a objectiu la unificació en una associació única segons el model d'altres país (significativament, Itàlia), «evitant els plantejaments partidistes de les 2 associacions més fortes: l'APM (Associació Professional de la Magistratura) majoritària i identificada amb el PP, i JD (Jutges per la Democràcia), la del PSOE», postulat que diuen compartir amb l'Associació Francisco de Vitoria. La seva 1ª Assemblea General Ordinària es va celebrar el 30/05/2003 en Madrid. L'any 2006, el CGPJ va certificar que tenia 186 membres; actualment (2008) el FJI és la 4ª associació en nombre d'associats, integrant a uns 200. El 30 de gener de 2009 va convocar, juntament amb l'Associació Francisco de Vitoria, la 1ª vaga de jutges en la història d'Espanya.

## Vegeu també

* Poder Judicial d'Espanya
* Consell General del Poder Judicial

## Referències

* ↑ «Página web oficial». Arxivat de l'original el 2010-05-10. [Consulta: 5 setembre 2011].
* ↑ El Mundo, 30.01.2009

## Enllaços externs

* www.forojudicial.es Arxivat 2009-01-22 a Wayback Machine.
# Chris Zoricich

Chris Zoricich (Auckland, 3 de maig de 1969) és un exfutbolista neozelandès de la dècada de 1990.
Fou internacional amb la selecció de futbol de Nova Zelanda.
Pel que fa a clubs, destacà a Leyton Orient i a l'equip reserva del Chelsea.

## Referències

* ↑ Chris Zoricich Fitxa i estadístiques a la FIFA
* ↑ «A-International Lineups». The Ultimate New Zealand Soccer Website. [Consulta: 12 febrer 2009].
* ↑ «A-International Appearances - Overall». The Ultimate New Zealand Soccer Website. Arxivat de l'original el 15 juny 2009. [Consulta: 12 febrer 2009].
* ↑ «France thrash Kiwis». BBC, 23-06-2003 [Consulta: 25 juliol 2008].
* ↑ «Margate sign International Skipper». BBC, 02-09-2003 [Consulta: 25 juliol 2008].
* ↑ Chris Zoricich a National-Football-Teams.com (anglès)
Ryan Nelsen – Plantilles de navegació amb la selecció neozelandesa :
Selecció de futbol de Nova Zelanda – Copa Confederacions 1999
1 Batty •
2 Zoricich (c) •
3 Douglas •
4 Bunce •
5 Perry •
6 Wilkinson •
7 Burton •
8 Lines •
9 Urlovic •
10 Jackson •
11 Ngata •
12 Atkinson •
13 Bouckenooghe •
14 Nelsen •
15 Vicelich •
16 Coveny •
17 Elrick •
18 Smith •
19 Utting •
20 Nicholson •
Seleccionador: Dugdale
Selecció de futbol de Nova Zelanda – Copa de Nacions de l'OFC de 2000
1 Batty •
2 Nicholson •
3 Stick •
4 Smith •
5 Douglas •
6 Bunce •
7 Vicelich •
8 Zoricich •
9 Atkinson •
10 Elliott •
11 Jackson (c) •
12 Wilkinson •
13 Perry •
14 Davis •
15 Campbell •
16 Killen •
17 Bouckenooghe •
18 Ngata •
19 Urlovic •
20 De Gregorio •
Seleccionador: Dugdale
Selecció de futbol de Nova Zelanda – Copa de Nacions de l'OFC de 2002
1 Batty •
2 Oughton •
3 Jones •
4 Zoricich (c) •
5 Perry •
6 De Gregorio •
7 Burton •
8 Lines •
9 Urlovic •
10 Jackson •
11 Killen •
12 Elliott •
13 Bouckenooghe •
14 Nelsen •
15 Vicelich •
16 Collins •
17 Campbell •
18 Smith •
19 Bannatyne •
20 Davis •
Seleccionador: Waitt
Selecció de futbol de Nova Zelanda – Copa Confederacions 2003
1 Batty •
2 Oughton •
3 Mulligan •
4 Zoricich (c) •
5 Hay •
6 Wilkinson •
7 Vicelich •
8 Lines •
9 Burton •
10 Jackson •
11 Killen •
12 Elliott •
13 Bouckenooghe •
14 Nelsen •
15 Smeltz •
16 Coveny •
17 De Gregorio •
18 Smith •
19 Utting •
20 Davis •
21 Hickey •
22 Wilson •
23 Paston •
Seleccionador: Waitt :
# Krööt Juurak

Krööt Juurak (Tallinn, Estònia, 1981, és una videoartista estona. Va estudiar a l'Institute of Art and Dance de Arnhem i a l'Arts Academy of Gerrit Rietveld d'Amsterdam. Des del 1999, presenta les seves performances i vídeos ("Camouflage" i "Green House", en col·laboració amb Merle Saarva, "Artistic Approach" i "Admit that") i actua en diferents festivals internacionals de dansa a Estònia, Alemanya, Suïssa, Bèlgica... El 2004 participa en el projecte d'investigació "Funktionen", iniciat per Thomas Lehmen a Kuusiku, Sofia i Berlín. Actualment, viu i treballa entre Tallinn i Viena, i col·labora amb diversos artistes, com Milli Bitterli, Raido Mägi, Anne Juren, Mart Kangro i Merle Saarva. A l'octubre del 2006 presentà el seu nou treball individual "Once-upon" a Tallinn, Kanuti Gildi SAAL.

## Referències

* ↑ «Krööt Juurak». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Alcíone (Plèiade)

Segons la mitologia grega, Alcíone (grec antic: Ἁλκυόνη, Halkuṓne, Alcyone) va ser una de les Plèiades, filla d'Atlas i de Plèione.
Fou amant de Posidó, amb el qual va tindre Hirieu.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 14. ISBN 8429741461.
# Dhola

Dhola és una concentració de població designada pel cens al districte de Bhavnagar en l'estat de Gujarat, Índia.
En el passat fou un petit estat tributari protegit de l'agència de Kathiawar a la divisió de Gohelwar Pranth, regió de Gujarat, presidència de Bombai. Estava format per un únic poble amb un únic tributari.
Els ingressos estimats eren de 150 lliures i el tribut era pagat quant a 32 llires al Gaikwar de Baroda i quant a 2,6 lliures al nawab de Junagarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
Viccionari
# Châtillon-sur-Chalaronne

Châtillon-sur-Chalaronne és un municipi francès, situat al departament de l'Ain i a la regió d'Alvèrnia-Roine-Alps.
# Chris Wallace

Christopher W. Wallace (12 d'octubre de 1947) és un presentador de televisió i periodista estatunidenc que presenta el programa dominical de Fox News Fox News Sunday. Va ser corresponsal a la Casa Blanca d'NBC i presentador d'NBC Nightly News i de Meet the Press (1975-1988). També va treballar a ABC com a presentador de Primetime Thursday i Nightline (1989-2003), abans d'unir-se a Fox. Wallace és l'única persona que hagi fet de presentador i moderador de més d'un programa dominical matinal de debat polític d'una cadena important, cosa que va fer quan era a NBC.
És fill de Mike Wallace, cèlebre periodista del 60 Minutes de la CBS.

## Referències

* ↑ Encyclopedia of television news (en anglès). Phoenix, Ariz.: Oryx Press, 1999, p. 273. ISBN 0-585-05693-5.
* 1 2 3 «Chris Wallace» (en anglès americà). Fox News. [Consulta: 2 maig 2020].
* ↑ Bevan, Tom. «The New Dean of Sunday Mornings» (en anglès). RealClearPolitics, 18-09-2015. [Consulta: 2 maig 2020].
* ↑ Weiner, Tim «Mike Wallace, CBS Pioneer of ‘60 Minutes,’ Dies at 93» (en anglès). The New York Times, 08-04-2012. ISSN: 0362-4331.
# Kováčovce

Kováčovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1295.
# David di Donatello 1967

La 12a edició dels premis David di Donatello, concedits per l'Acadèmia del Cinema Italià va tenir lloc el 29 de juliol de 1967 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor director

* Luigi Comencini - Incompreso

### Millor productor

* Mario Cecchi Gori - Il tigre (ex aequo)
* FAI - Films Artistici Internazionali - L'amansiment de la fúria (The Taming of the Shrew) (ex aequo)

### Millor actriu

* Silvana Mangano - Le streghe

### Millor actor

* Vittorio Gassman - Il tigre (ex aequo)
* Ugo Tognazzi - L'immorale (ex aequo)

### Millor actriu estrangera

* Julie Christie - Doctor Jivago (Doctor Zhivago) (ex aequo)
* Elizabeth Taylor - L'amansiment de la fúria (The Taming of the Shrew) (ex aequo)

### Millor actor estranger

* Richard Burton - L'amansiment de la fúria (The Taming of the Shrew) (ex aequo)
* Peter O'Toole - La nit dels generals (The Night of the Generals) (ex aequo)

### Millor productor estranger

* Carlo Ponti - Doctor Jivago (Doctor Zhivago)

### Millor director estranger

* David Lean - Doctor Jivago (Doctor Zhivago)

### Targa d'oro

* Ján Kadár i Elmar Klos, per la seva direcció a: Obchod na korze
* Graziella Granata, per la sevaa interpretació a: La ragazza del bersagliere; dirigida per Alessandro Blasetti
* Robert Dorfmann, per la producció de: La gran gresca (La grande vadrouille); dirigida per Gérard Oury
* Ingmar Bergman, pel conjunt de la seva filmografia

### David especial

* Stefano Colagrande i Simone Giannozzi, per la seva interpretació a Incompreso - Vita col figlio

## Referències

* ↑ premis David di Donatello 1967 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1967

## Enllaços externs

* David di Donatello 1967 a Filmaffinity
* Cronologia al web dels David di Donatello
# Samiam

Samiam (pronunciat sam-I-am) és un grup de punk rock estatunidenc de Berkeley actiu des de 1988.

## Història

Samiam es va formar a finals de 1988 a partir de la dissolució del grup Isocracy. El seu primer concert va ser el gener de 1989 juntament amb Christ on Parade. Ha publicat treballs discogràfics amb New Red Archives i Hopeless Records als EUA i Burning Heart Records a Europa. A mitjans dels anys 1990, la banda va publicar dos àlbums en segells grans, amb Atlantic Records el 1994 i amb Ignition/Tommy Boy el 1997, fet que va proporcionar-li un èxit moderat i el videoclip de «Capsized» va emetre's amb regularitat a l'MTV.
Al llarg dels anys, Samiam ha realitzat nombroses gires internacionals i ha actuat amb bandes com Bad Religion, Green Day, The Offspring, NOFX, No Doubt, Sense Field, Blink-182, Deftones o Millencolin.
Samiam va fer una gira per Austràlia el setembre de 2009 conjuntament amb el grup A Death in the Family, i també va tocar a Santiago de Xile, San Miguel i São Paulo el desembre de 2009. L'octubre de 2010 es va tornar a ajuntar amb A Death in the Family per a una gira europea i per la Costa Est.

## Discografia
### Àlbums d'estudi

| Títol | Any | Discogràfica |
| Samiam | 1990 | New Red Archives |
| Soar | 1991 | New Red Archives |
| Billy | 1992 | New Red Archives |
| Clumsy | 1994 | Atlantic Records |
| You Are Freaking Me Out | 1997 | Ignition Records / Burning Heart Records |
| Astray | 2000 | Hopeless Records / Burning Heart Records |
| Whatever's Got You Down | 2006 | Hopeless Records / Burning Heart Records |
| Trips | 2011 | Hopeless Records |
| Stowaway | 2023 | Pure Noise Records |

## Referències

* ↑ Shultz, Brian. «Samiam - Whatever's Got You Down». Punknews.org. [Consulta: May 24, 2022].
* ↑ «Interview: Sergie Loobkoff - Samiam». Scanner Zine. Arxivat de l'original el 2022-12-19. [Consulta: 9 febrer 2023].
* ↑ «El tiempo en el que consideramos Samiam como una carrera se acabó hace años» (en castellà), 01-10-2006. [Consulta: 9 febrer 2023].
* ↑ «Australian Tour 2009». samiam.de. Arxivat de l'original el March 3, 2016. [Consulta: August 10, 2010].
* ↑ «European and East Coast Tour». samiam.de. Arxivat de l'original el de març 3, 2016. [Consulta: August 10, 2010].
* ↑ «A Death in the Family Europe Tour with Samiam». poisoncityrecords.com. Arxivat de l'original el July 15, 2011. [Consulta: August 10, 2010].
* ↑ Sacher, Andrew. «Samiam announce first album in 12 years, 'Stowaway,' share new song & video» (en anglès). [Consulta: 9 febrer 2023].